## VÝZVA NA PREDKLADANIE PONÚK (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Predmet zákazky:

**„Zabezpečenie stravovania formou stravných poukážok pre zamestnancov Divadla Štúdio tanca, Banská Bystrica**“

V Banskej Bystrici, máj 2018

1. **Identifikácia verejného obstarávateľa**
	1. **Názov:** Divadlo Štúdio tanca

**IČO:** 35 989 611

**Sídlo:** Komenského 12, 974 01 Banská Bystrica

**Štatutárny orgán:** Mgr. Zuzana Ďuricová Hájková, riaditeľka divadla

**Typ verejného obstarávateľa:** organizácia v zriaďovateľskej pôsobnosti podľa §7 ods. 1 písm.d)

**Kontaktná osoba vo veciach technických:** Ing. Katarína Bauerová, t.č.: 048/414 83 24; mail: personalne@studiotanca.sk

* 1. V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm.  a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“):

**Názov:** Banskobystrický samosprávny kraj

**IČO:** 37 828 100

**Sídlo:** Námestie SNP 23, 974 01 Banská Bystrica

**Kontaktná osoba vo veciach procesu verejného obstarávania:** Ing. Monika Debnárová – odborná referentka pre verejné obstarávanie, monika.debnarova@bbsk.sk, +421(48)432 51 33

* 1.

# Predmet zákazky

* 1. Predmetom zákazky je zabezpečenie stravovania zamestnancov Divadla Štúdio tanca prostredníctvom stravných poukážok vo vybranej sieti stravovacích zariadení. Nominálna hodnota stravnej poukážky sa požaduje vo výške 3,60 €. Predpokladaný počet stravných lístkov je 3 750 ks.
	2. Špecifikácie a požiadavky:
* uchádzač musí mať vlastné stravovacie zariadenie alebo musí mať uzavreté zmluvy so stravovacími zariadeniami, poskytujúcimi min. jedno hlavné teplé jedlo, a min. jeden vhodný nápoj, akceptujúcimi stravné poukážky uchádzača (ďalej len „akceptačné miesta uchádzača“) v prevádzkach nachádzajúcich sa v meste, v ktorom sa nachádza sídlo verejného obstarávateľa.
* akceptačné miesta musia byť podložené aktuálnym zoznamom. Aktuálny zoznam bude tvoriť samostatnú prílohu ponuky uchádzača.
* aktuálny zoznam akceptačných miest uchádzača musí obsahovať minimálne: IČO prevádzkovateľa, názov prevádzkovateľa a adresu umiestnenia prevádzky, údaj o druhu prevádzky (napr. jedáleň, bufet, bar, reštaurácia, a pod., v prípade, že viac akceptačných miest - rôznych prevádzok jedného prevádzkovateľa sa nachádza na rovnakej adrese), prípadne kontaktné údaje (tel. č., fax, e-mail). Miestom sídla prevádzky sa nerozumie sídlo podľa verejných registrov, ale umiestnenie (miesto – ulica), kde sa konkrétna prevádzka nachádza.
* stravné poukážky musia byť dostatočne chránené proti falšovaniu a zneužitiu. Musí byť na nich zreteľne vyznačená nominálna hodnota, kalendárny rok s vyznačením doby platnosti.
* stravné poukážky musia umožniť v akceptačných miestach uchádzača odoberať stravu v cene rovnajúcej sa nominálnej hodnote vyznačenej na poukážke.
* súčasťou ponuky uchádzača musí byť vzorka/y ponúkaných stravných poukážok so zapracovaním všetkých požiadaviek verejného obstarávateľa, vrátane jej úplného opisu, grafického riešenia, opisu ochranných prvkov, spôsobu balenia a iné. Vzorku/y predložiť ako „VZOR (SPECIMEN)“, resp. ako návrh pre zadanie do tlače.

# CPV kód

* 1. Hlavný predmet: 55520000-1 Služby hromadného stravovania

# Miesto dodania predmetu zákazky

* 1. Divadlo Štúdio tanca, Komenského 12, 974 01 Banská Bystrica

# Typ zmluvy

* 1. Zmluva o zabezpečení poskytovania stravovania

# Predpokladaná hodnota zákazky

* 1. 13 500,00 €

# Lehota na dodanie premetu zákazky

* 1. Zmluva sa uzatvára na 12 mesiacov od dátumu jej účinnosti alebo do vyčerpania limitu 13 500 € podľa toho, čo nastane skôr. Termín plnenia čiastkových dodávok sa požaduje do troch pracovných dní od doručenia objednávky.

# Obhliadka predmetu zákazky

* 1. Obhliadka predmetu zákazky nie je požadovaná.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi:
* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
* alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 3 pracovné dni a je potrebné s touto lehotou počítať pri vkladaní ponuky.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 11 tejto Výzvy **a vyplnenie celkovej ceny za stravnú poukážku, uvedenej v elektronickom formulári**. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
	3. Uchádzačom navrhovaná cena stravnej poukážky, uvedená v ponuke uchádzača, bude vyjadrená v € a vložená do systému JOSEPHINE v tejto štruktúre:
* celková cena stravnej poukážky v EUR bez DPH,
* DPH v EUR,
* celková cena stravnej poukážky v EUR s DPH.
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e)  ZVO. Pre splnenie predmetnej podmienky účasti sa vyžaduje predloženie dokladu uvedeného v § 32 ods. 2 písm. e) – doklad o oprávnení dodávať tovar, ktorý zodpovedá predmetu zákazky - naskenovaná kópia alebo odkaz webový register - obchodný alebo živnostenský register alebo obdobnú evidenciu podľa miesta sídla alebo podnikania uchádzača

# Obsah ponuky

* 1. Ponuka musí obsahovať:
* titulný list, v ktorom musí byť uvedené meno a priezvisko kontaktnej osoby, telefónny kontakt a emailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača, označenie súťaže a kontaktná osoba pre eAukciu,
* dokumenty, ktorými uchádzač alebo skupina uchádzačov preukazuje splnenie podmienok účasti týkajúcich sa osobného postavenia podľa bodu 10 Výzvy,
* návrh na plnenie kritérií uchádzača, vložený do systému JOSEPHINE (príloha č. 1 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,
* zmluvu podpísanú štatutárnym zástupcom alebo osobou oprávnenou konať za uchádzača nahratú vo formáte .pdf (príloha č. 2 Výzvy),
* aktuálny zoznam akceptačných miest uchádzača podľa bodu 2.2 Výzvy,
* vzorka ponúkaných stravných poukážok podľa bodu 2.2 Výzvy.

# Lehota na predkladanie ponúk

* 1. Ponuky musia byť **doručené do 06.06.2018 do 09:00:00 hodiny.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie výzvy na predloženie ponuky, prípadné doplnenie výzvy, vysvetľovanie predložených ponúk, vysvetľovanie predložených dokladov a atd. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak vo výzve túto skutočnosť zreteľne uvedie. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).
	6. Ak výzva nie je verejná, prístup k danému obstarávaniu si môžete zabezpečiť vložením kódu do systému JOSEPHINE, ktorý vám bude zaslaný zo systému e-mailom. Kód mate možnosť vložiť po registrácii a prihlásení na doméne <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k tomuto tendru. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia cena v EUR (s DPH) vrátane dodania.

Uchádzač navrhuje cenu stravnej poukážky. Pod cenou sa rozumie cena za jednu stravnú poukážku, ktorú zaplatí odberateľ za dodanie stravnej poukážky nezávisle od jej nominálnej hodnoty. Návrhom uchádzača na plnenie tohto kritéria je cena za jednu stravnú poukážku vyjadrená v € zaokrúhlená na dve desatinné miesta. V cene stravnej poukážky musia byť zahrnuté všetky náklady spojené s dodávkou, výrobou, distribúciou stravných poukážok, dane, poplatky, clá, vrátane všetkých ostatných nákladov uchádzača.

Uchádzač, ktorého ponuka nebola vylúčená a bol vyzvaný na účasť v elektronickej aukcii môže svoje kritérium znižovať počas elektronickej aukcie podľa pravidiel uvedených v tejto Výzve.

# Elektronická aukcia

* 1. Súčasťou vyhodnotenia ponúk bude aj elektronická aukcia. Podrobné informácie a postup je uvedený v Prílohe č. 3 Výzvy.

# Prijatie ponuky a uzavretie zmluvy

* 1. Verejný obstarávateľ prijme ponuku uchádzača **s najnižšou celkovou cenou stravnej poukážky v EUR (s DPH) vrátane dodania**, po uskutočnení elektronickej aukcie. Ostatní uchádzači budú v predmete zákazky neúspešní.
	2. Verejný obstarávateľ požaduje od úspešného uchádzača, aby najneskôr ku dňu podpisu zmluvy predložil verejnému obstarávateľovi:
* aktualizovanú (po el. aukcii) cenu za jednu stravnú poukážku vyjadrenú v € (s DPH), ktorá bude tvoriť Prílohu č. 1 zmluvy.
	1. Výsledok vyhodnotenia ponúk zašle verejný obstarávateľ všetkým uchádzačom formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
	2. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), resp. overili registráciu v Registri partnerov verejného sektora podľa § 22 zákona č. 315/2016 Z.z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácií podľa zákona č. 315/2016 Z.z.
	3. Úspešný uchádzač bezodkladne, najneskôr však do 3 pracovných dní odo dňa doručenia Oznámenia o prijatí ponuky doručí **4x podpísanú zmluvu na adresu verejného obstarávateľa -** Divadlo Štúdio tanca, Komenského 12, 974 01 Banská Bystrica.

# Záverečné ustanovenia

18.1 Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 8 písm. b) ZVO podať námietky

# 19. Prílohy

* Príloha č. 1 Výzvy – Návrh na plnenie kritérií
* Príloha č. 2 Výzvy – Zmluva o zabezpečení poskytovania stravovania
* Príloha č. 3 Výzvy – Podmienky elektronickej aukcie

**Príloha č. 1 Výzvy – Návrh na plnenie kritérií**

**Návrh na plnenie kritérií**

**„Zabezpečenie stravovania formou stravných poukážok pre zamestnancov Divadla Štúdio tanca, Banská Bystrica“**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

e-mail:

telefónne číslo:

|  |  |
| --- | --- |
| *Celková cena v EUR (s DPH) za jednu stravnú poukážku v nominálnej hodnote 3,60 € vrátane dodania*  |  |

**Ako uchádzač týmto čestne vyhlasujem, že uvedený návrh na plnenie stanoveného kritéria je**

**v súlade s predloženou ponukou a jej prílohami.**

*V ……………….…….., dňa ....................*  **……………………………….......................**

*[uviesť miesto a dátum podpisu] [vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 11 Výzvy vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta*

**Príloha č. 2 Výzvy – Zmluva**

**NÁVRH Z M L U V Y č. ......................................**

**o zabezpečení poskytovania stravovania pre zamestnancov Divadla Štúdio tanca formou stravných poukážok**

 uzatvorená podľa § 269 ods. 2 zákona č. 513/1991 Z. z. Obchodného zákonníka v znení neskorších predpisov

(ďalej len „Zmluva“)

medzi nasledovnými zmluvnými stranami:

 **Poskytovateľ:**

Sídlo: DIČ:

IČ DPH:

Bankové spojenie:

Číslo účtu:

Zastúpený:

Zapísaný v Obchodnom registri Okresného súdu Bratislava 1, oddiel : Sro , vložka č.:9085/b

Oprávnení rokovať:

-vo veciach zmluvných:

-vo veciach organizačných:

 (ďalej ako „Poskytovateľ“)

a

**Objednávateľ:**

**Divadlo Štúdio tanca**

Sídlo: Komenského 12, 97405 Banská Bystrica

IČO: 35989611

DIČ: 202147914

Bankové spojenie: Štátna pokladnica

Číslo účtu: SK76 8180 0000 0070 0039 5593

 Zastúpený: Mgr. Zuzana Ďuricová Hájková

(ďalej ako „Objednávateľ“ a spolu s Poskytovateľom ako „zmluvné strany“)

**Článok I.**

# Predmet plnenia a účel Zmluvy

1. Predmetom Zmluvy je záväzok Poskytovateľa zabezpečiť poskytovanie stravovania formou stravných poukážok pre zamestnancov Objednávateľa. Pod pojmom zabezpečenie poskytovania stravovania sa rozumie podávanie, resp. zabezpečenie podávania jedného teplého hlavného jedla vrátane nealkoholického nápoja, pričom teplým hlavným jedlom sa rozumie najmä tepelne upravené hlavné jedlo, vegetariánske jedlo vrátane  teplej polievky. Tieto služby zahŕňajú obsluhu zákazníkov sediacich pri stole, pulte alebo boxe, služby spojené s podávaním jedál, v samoobslužných zariadeniach s poskytnutím miesta bez obsluhy.
2. Predpokladaný počet stravných poukážok 12 mesiacov je cca 3750 ks s nominálnou hodnotou stravnej poukážky vo výške 3,60 €. Objednávateľ si vyhradzuje právo spresniť počet stravných poukážok podľa skutočnej potreby počas trvania Zmluvy, ďalej v prípade potreby Poskytovateľ prispôsobí nominálnu hodnotu požiadavkám Objednávateľa. Množstvo odobratých stravných poukážok sa môže meniť v závislosti od počtu zamestnancov Objednávateľa. Presné množstvá a nominálne hodnoty stravných poukážok Objednávateľ uvedie v samostatných záväzných objednávkach.
3. Súčasťou predmetnej služby uvedenej v predchádzajúcich ustanoveniach tejto Zmluvy je aj záväzok Poskytovateľa doručiť stravné poukážky včas, v požadovanej hodnote a v potrebnom množstve do sídla Objednávateľa, a to vždy do troch pracovných dní od doručenia objednávky, ktorá môže byť zaslaná e-mailom, faxom, poštou alebo uplatnená telefonicky.
4. Hodnota stravnej poukážky je stanovená v zmysle zákona č. 283/2002 Z. z. o cestovných náhradách v znení neskorších predpisov a je možné ju meniť v závislosti od zmien a doplnení uvedeného zákona a schválení rozpočtu Objednávateľa na príslušný rok.

**Článok II.**

**Cena a platobné podmienky**

1. Za zabezpečenie poskytovania stravovania prostredníctvom stravných poukážok vo vybranej sieti stravovacích zariadení si Poskytovateľ bude/nebude účtovať províziu za sprostredkovanie služby a doručenie stravných poukážok. Nominálna hodnota jedného stravného lístka je 3,60 €. Cena za jeden stravný lístok bola dohodnutá na sumu ........ € s DPH *(vyplní uchádzač).*
2. V prípade, ak dôjde k zmene nominálnej hodnoty stravného lístka počas platnosti tejto zmluvy, nová cena za jeden stravný lístok sa vypočíta nasledovne:

(pôvodná cena za jeden stravný lístok / pôvodná nominálna hodnota jedného stravného lístka) \* nová nominálna hodnota jedného stravného lístka

1. Maximálna zmluvná cena je stanovená na 13.500,00 € vrátane DPH.
2. V cene za poskytnutie služby sú zahrnuté všetky náklady Poskytovateľa súvisiace s plnením predmetu zmluvy (vrátane obstarávacích nákladov, nákladov na sprostredkovanie, vrátane poplatku za balenie, poistenie, doručenie, prípadne akékoľvek ďalšie finančné plnenie spojené s plnením tejto zmluvy).
3. Dohodnutú cenu zaplatí Objednávateľ na základe jednotlivých vystavovaných faktúr bankovým prevodom na vyššie uvedený bankový účet Poskytovateľa , a to v lehote do 30 dní odo dňa doručenia stravovacích poukážok a faktúry.

**Článok III.**

**Doba trvania Zmluvy**

1. Zmluva sa uzatvára na dobu určitú, a to na 12 mesiacov od dátumu jej účinnosti alebo do vyčerpania finančného limitu 13.500,00 € vrátane DPH podľa toho, čo nastane skôr.
2. Obe zmluvné strany môžu túto Zmluvu vypovedať iba písomnou výpoveďou, aj bez udania dôvodu, ktorá musí byť doručená druhej zmluvnej strane. Platnosť Zmluvy sa končí posledným dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Článok IV.**

**Práva a povinnosti Poskytovateľa**

1. Poskytovateľ je povinný dodávať stravné poukážky v požadovanej hodnote a množstve, ktoré si Objednávateľ určí v objednávke.
2. Poskytovateľ je povinný uzatvárať zmluvy so zmluvnými prevádzkovateľmi stravovacích zariadení a dodávateľmi stravovacích služieb, u ktorých zamestnanci Objednávateľa budú môcť stravné poukážky použiť. Prevádzky týchto zmluvných prevádzkovateľov a dodávateľov budú označené samolepiacimi etiketami s logom Poskytovateľa.
3. Poskytovateľ je povinný do troch pracovných dní od doručenia objednávky od Objednávateľa dodať objednané stravné poukážky v požadovanom množstve a nominálnej hodnote spolu s faktúrou a to priamo na adresu sídla Objednávateľa. Objednané stravné lístky budú dodané kuriérskou službou zamestnancom Objednávateľa, ktorí sú ním poverení na prevzatie zásielky.

**Článok V.**

**Práva a povinnosti Objednávateľa**

1. Objednávateľ je povinný uhradiť Poskytovateľovi dohodnutú cenu za dodané stravné poukážky v zmysle ustanovenia článku II. ods. 2 Zmluvy v lehote splatnosti, t. j. do 30 dní od doručenia každej jednotlivej faktúry.
2. Objednávateľ je povinný zabezpečiť používanie stravných poukážok v súlade s platnými právnymi predpismi.
3. Objednávateľ má právo odmietnuť prevziať poškodené stravné poukážky, resp. zásielku.
4. Po uplynutí doby platnosti stravnej poukážky má Objednávateľ právo vrátiť Poskytovateľovi neplatné stravné poukážky, avšak najneskôr však do 15.1. roku nasledujúceho po roku vyznačenom na stravnej poukážke. Za takto vrátené stravné poukážky Poskytovateľ uhradí Objednávateľovi sumu rovnajúcu sa nominálnej hodnote stravnej poukážky, násobenej počtom odovzdaných neplatných stravných poukážok alebo vymení neplatné stravné poukážky za stravné poukážky s novou lehotou splatnosti. Výška storno poplatkov, ktorá si môže nárokovať Poskytovateľ je vo výške 0% z hodnoty takto vrátených neplatných stravných poukážok.

**Článok VI.**

**Záverečné ustanovenia**

1. Táto Zmluva nadobúda platnosť dňom jej podpisu oboma zmluvným stranami a účinnosť dňom nasledujúcim po dni jej zverejnenia na webovom sídle objednávateľa v súlade s § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Táto Zmluva sa vyhotovuje v štyroch rovnopisoch, dva rovnopisy pre každú zmluvnú stranu.
3. Akékoľvek zmeny tejto Zmluvy sú platné len v písomnej forme formou dodatkov, po ich odsúhlasení a podpísaní oboma zmluvnými stranami.
4. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane.
5. Ak niektoré ustanovenia tejto Zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto Zmluvy. Namiesto neplatných alebo neúčinných ustanovení tejto Zmluvy a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy, pokiaľ pri uzatváraní tejto Zmluvy zmluvné strany túto otázku brali do úvahy.
6. Vzťahy, ktoré nie sú upravené touto Zmluvou, sa riadia príslušnými ustanoveniami Obchodného zákonníka v platnom znení a ustanoveniami ostatných všeobecne záväzných platných právnych predpisov v Slovenskej republike.
7. V prípade zmeny údajov obsiahnutých v záhlaví tejto Zmluvy je zmluvná strana, ktorej sa zmena týka, povinná to do 14 dní písomne oznámiť druhej zmluvnej strane. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
8. Zmluvné strany vyhlasujú, že sú plne spôsobilé k právnym úkonom, že si túto Zmluvu pozorne prečítali, celému jej obsahu porozumeli, že túto Zmluvu uzatvárajú bez akéhokoľvek nátlaku slobodne a vážne, ako prejav ich skutočnej vôle a na znak súhlasu so znením tejto Zmluvy ju zmluvné strany vlastnoručne podpisujú.
9. Prílohami tejto zmluvy sú:
* Príloha č. 1: Návrh na plnenie kritéria z cenovej ponuky úspešného uchádzača po elektronickej aukcii.

|  |  |  |
| --- | --- | --- |
| Poskytovateľ: |  | Objednávateľ: |
| V .............................. dňa |  | V ............................ dňa |
|  |  | Mgr. Zuzana Ďuricová Hájkováriaditeľka divadla |

**Príloha č. 3 Výzvy – Podmienky elektronickej aukcie**

**Podmienky elektronickej aukcie**

1. Základné pojmy

- Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.

- Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

- Vyhlasovateľom eAukcie je verejný obstarávateľ podľa bodu 1.1. tejto Výzvy.

- Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu alebo na preukázanie splnenia podmienok účasti.

- Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.

- Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

- Prípravné kolo je časť postupu, v ktorom sa po sprístupnení eAukčnej siene uchádzači oboznámia
s  Aukčným prostredím pred zahájením Aukčného kola (elektronickej aukcie).

- Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

2. Názov eAukcie

Zabezpečenie stravovania formou stravných poukážok pre zamestnancov Divadla Štúdio tanca, Banská Bystrica.

3. Ponuky uchádzačov budú posudzované na základe hodnotenia podľa najnižšej celkovej ceny za jednu stravnú poukážku (v EUR s DPH) v nominálnej hodnote 3,60 € vrátane dodania(konečná cena).

4. Prvky, ktorých hodnoty sú predmetom eAukcie, sú celkové ceny za jednu stravnú poukážku (v EUR s DPH) v nominálnej hodnote 3,60 € vrátane dodania (konečná cena). Uchádzači budú upravovať ceny smerom nadol.

5. Verejný obstarávateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom s dostatočným predstihom pred konaním eAukcie.

6.   Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.

7.  V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

8.  Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich celková cena v EUR (s DPH) za jednu stravnú poukážku v nominálnej hodnote 3,60 € vrátane dodania,
* najnižšia celková cena v EUR (s DPH) za jednu stravnú poukážku v nominálnej hodnote 3,60 € vrátane dodania,
* ich priebežné umiestnenie (poradie).

9. Predmetom úpravy v aukčnom kole budú celkové ceny za jeden kus stravnej poukážky v EUR (s DPH). Uchádzači budú upravovať ceny smerom nadol.

10. Verejný obstarávateľ upozorňuje, že systém neumožňuje dorovnať najnižšiu celkovú cenu za stravnú poukážku (t.j. nie je možné dorovnať ponuku uchádzača na priebežnom 1. mieste).

11. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

12. Minimálny krok zníženia ceny uchádzača je **0,50 %**  z aktuálnej ceny položky daného uchádzača.

13. Maximálny krok zníženia ceny nie je určený. Uchádzač však bude upozornený pri zmene ceny položky o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.

14. Aukčné kolo bude ukončené uplynutím časového limitu **10 min.** za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t.j. pri akomkoľvek regulárnom znížení ceny) **v poslednej** **minúte** trvania aukčného kola (aj už predĺženého aukčného kola), a to vždy o **ďalšiu jednu minútu** (t.j. v čase, kedy došlo k predĺženiu, sa k času zostávajúcemu do konca kola pridá celá **1 min.**). Počet predĺžení nie je limitovaný.

15. Výsledkom eAukcie bude zostavenie objektívneho poradia ponúk podľa najnižšej celkovej ceny za jeden kus stravnej poukážky v EUR automatizovaným vyhodnotením.

16. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer verzia 9.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

17. Podrobnejšie informácie o procese eAukcie budú uvedené vo výzve.

18. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.